kardosdrur/scandi-wiki huggingface dataset:
Børge Roger Henrichsen

Børge Roger Henrichsen (født 4. oktober 1915 på Frederiksberg, død 20. juli 1989 i København) var en dansk komponist, jazzmusiker, kapelmester og radiovært. Han var søn af pianisten og komponisten Roger Henrichsen.

Børge Roger Henrichsen startede sin musikalske uddannelse i Københavns Drengekor. Samtidig fik han undervisning i klassisk klaverspil og i komposition hos bl.a. Bernhard Christensen og debuterede i 1933 som klaversolist i Tivolis Koncertsal. Men bl.a. via bekendtskabet med Bernhard Christensen blev han interesseret i jazz, og i årene 1937-1939 spillede han klaver i Svend Asmussens orkestre. Fra 1940 havde han sin egen jazztrio og senere 1941-1947 en kvintet under navnet Børge Rogers Swingtet. Med den, efterfulgte han i foråret 1941 Svend Asmussen i Skandia og spillede der til foråret 1944. Besætningen var ret stabil i hele perioden med Poul Olsen violin, Helge Jacobsen solo-guitar, Jørn Grauengaard rytme-guitar og Freddy Albeck bas og sang, mens kapelmesteren spillede klaver og trompet. Senere optrådte han med sangere som Ingelise Rune og Raquel Rastenni. Samtidig studerede han jura ved Københavns Universitet og tog juridisk embedseksamen 1946.
 
Fra 1941 var han desuden tilknyttet flere revyer som kapelmester og siden har han skrevet musik til teater, film og hørespil. Han var kapelmester i radioens Week-end hytte 1942-1945 og musikalsk leder af Københavns Kommunes Parkunderholdninger 1947-1957. Fra 1952 til 1981 var han ansat ved Danmarks Radio som ansvarlig for programlægningen på jazzområdet. Han drev desuden en udstrakt pædagogisk og oplysende virksomhed og skrev bl.a. bogen Noget om jazz i 1961.

Musik 
 musik til 2 spillefilm og en række dokumentarfilm
 en række klavernoder med jazzmusik
 en del musik på plade, hvoraf noget er genudgivet på CD

Kilder m.m. 
 
 Noget af hans musik 
 
 Dansk Biografisk Leksikon 1979
 Birger Jørgensen: Børge Roger Henrichsen
 Nekrolog over Børge Roger Henrichsen. Dansk Musiker Tidende, nr.8, 1989, pp.352-53
 Roland Baggenæs: Børge Roger Henrichsen: Et liv med musik (Interview). MM nr.3, 1976, pp.10-12
 Børge Roger Henrichsen: Jazzens stjerner (1959)
 Børge Roger Henrichsen: Noget om jazz (1961)
 Børge Roger Henrichsen: Af jazzens billedbog (1965)

Danskere i 1900-tallet
Pianister fra Danmark
Jazzmusikere fra Danmark
Jazzkomponister
Radioværter fra Danmark
Ansatte i DR
Modtagere af Ben Webster Prisen
Tollund

Tollund er et område i Midtjylland, beliggende vest for Funder Kirkeby i Funder Sogn, 11 kilometer vest for Silkeborg. Landsbyen hører til Region Midtjylland og ligger i Silkeborg Kommune.

Det afgrænses mod syd af Hesselhus og Abildskov-områderne, mod nord af Ellingvej, Funder Kirkeby mod øst og Bølling Sø mod vest. Hærvejen skærer igennem Tollund, og området har været beboet siden den yngre bronzealder. 

Tollund er naturskønt og med genetableringen af Bølling Sø, med naturplejen omkring Funder Å's udspring og med den store renovering af Tollundgaard samt anlæggelse af Tollundgaard Golf Park går området i retning af at blive rekreativt.

Navnet er kendt  fra mosefundet Tollundmanden der lige som Ellingpigen er fundet i området.

Lokaliteter i Silkeborg Kommune
Super Carla

Super Carla er en dansk børne-tv-serie fra 1968 skrevet af Thomas Winding og Lulu Gauguin, bestående af 5 afsnit og vist på Danmarks Radio. Kendingssangen er "She's a Rainbow" af The Rolling Stones.

Super Carla spilles af Thomas Windings datter, Sara Winding. Super Carla kan trylle og har en rød og sortstribet kappe og en stor fløjlshat med en stor blød fjer.

Super Carla er endnu ikke udkommet på dvd, hvilket skyldes (ifølge kilder i DR), at udgifterne til at benytte kendingssangen overstiger indtægterne fra et muligt salg.

Der er også udgivet en børnebog af Thomas Winding fra 1991 om Super Carla.

Eksterne henvisninger 
 Super Carla på DR Bonanza
 

DR-serier
Bonanza
Danske tv-serier fra 1960'erne
Børneserier fra Danmark
Malkepige

En malkepige er betegnelsen for en kvinde, oftest ung pige, der stod for malkningen af en gårds køer. Malkepigers arbejde bliver i moderne landbrug normalt foretaget af malkemaskiner.

Kulturelle referencer 
 Den hollandske maler Johannes Vermeer har lavet et berømt maleri som kaldes "Mælkepigen" (ca. 1658). Nu på nationalmuseet i Amsterdam. En anden hollandsk maler Aelbert Cuyp lavede tegningen også kendt som "Malkepigen" (ca. 1640 – 1650).
 Den spanske maler Goya har malet i 1827 et billede "Malkepigen fra Bordeaux". Nu i Museo del Prado i Madrid.
 Den norske maler Gerhard Munthe har malet et nationalromantisk maleri kaldet "Malkepigen" (1890).
 Den russiske skulptør Pavel Sokolov har lavet en stenskulptur kaldet "Malkepigen med den ødelagte spand". Nu i Katrineparken i Katrinepaladset, Sankt Petersborg.
 I den franske by Saint-Lô står en bronzestatue af Arthur Le Duc fra året 1888 kaldet "Malkepigen fra Normadiet".
 En af Æsops fabler kaldes: "Malkepigen og hendes spand".
 Den engelske dronning Elizabeth I udtalte i 1554 da hun som prinsesse var sat i fængsel at: "Den malkepiges liv er bedre end mit, og hendes liv er gladere.", om en malkepige hun hørte synge mens hun malkede.

Galleri

Noter 

Mælk
Stillingsbetegnelser
Halldis Moren Vesaas

Halldis Moren Vesaas (18. november 1907 i Trysil – 8. september 1995 i Oslo) var en norsk lyriker, oversætter og kulturarbejder, som på mange områder gjorde en omfattende indsats for nynorsk sprog og kultur. 

De fleste af hendes digtsamlinger, seks af i alt otte, udkom i årene fra 1929 til 1947. Det centrale tema er oplevelser og følelser hos kvinder gennem de svære livsfaser: ungdom, forelskelse, parforhold i lykke og i modgang, morrollen og til sidst den modne kvindes perspektiv på livet og glæden ved ny kærlighed.

Halldis Moren Vesaas vandt ry som gendigter gennem sit arbejde med klassisk dramatik, hun var en eftertragtet oplæser, og hun havde flere centrale hverv i kulturlivet: blandt andet i Riksteatret, forfatterforeningen og Norsk kulturråd. Det meste af sit voksne liv boede hun i Midtbø i Vinje, fra 1933 til ca. 1970, sammen med ægtemanden og kollegaen Tarjei Vesaas.

Bibliografi 

 Harpe og dolk 1929 digte 
 Morgonen  1930 digte 
 Strender 1933 digte
 Du får gjera det, du 1935 børnebog. Genudgivet 1977
 Lykkelege hender 1936 digte 
 Den grøne hatten  1938 børnebog
 Hildegunn  1942 roman/ungdomsbog
 Tung tids tale  1945 digt 
 Treet   1947 digt 
 Tidleg på våren 1949 ungdomsbog. Genudgivet 1965; flere oplag
 Sven Moren og heimen hans 1951 biografi
 I ein annan skog 1955 digte 
 Utvalde dikt 1957 digt i udvalg til 50-årsdagen
 Ord over grind  1965 digte i udvalg i Den norske Bokklubbens Lyriklub
 Sett og levd 1967 essay i udvalg
 Gudefjellet: Om guder og helte i det gamle Hellas 1970 (sagprosa for børn og unge). Genudgivet 1995 
 I Midtbøs bakkar 1974 Livsminde, genudgivet sammen med Båten om dagen i et bind med titlen I Midtbøs bakkar
 Båten om dagen 1976 Livsminde, genudgivet sammen med I Midtbøs bakkar i et bind med titlen I Midtbøs bakkar
 Den gode gåva 1987 billedbog, illustreret af Kaja Thorne 
 Så nær deg 1987 noveller; genudgivet i Livet verdt
 Vandre med vers 1990
 Dikt i omsetjing 1993
 Livshus 1995 digte 
 Livet verdt 1998 essay og prosa i udvalg

Eksterne henvisninger 
 

Digtere fra Norge
Romanforfattere fra Norge
Novelleforfattere fra Norge
Børnebogsforfattere fra Norge
Essayister fra Norge
Norsksprogede forfattere fra Norge
Vindere af Doblougprisen
Modtagere af Brageprisen
Modtagere af Gyldendals legat
Baryton (flertydig)

Baryton (baritone) dækker over følgende begreber:
 Baryton (stemme): En betegnelse for en mandsstemme
 Baritone (horn): Et horninstrument
 Baritone: En guitar
 Baritone (tuning): Et tuningskema til en baritoneguitar
Baritone (horn)

En baritone er et blæseinstrument hørende til messingblæserne.

Baritonen er i lighed med det større euphonium og det mindre althorn udviklet af Adolphe Sax, og de tre instrumenter hører til den såkaldte saxhornfamilie. Baritonen minder mest om euphoniet, men har en smallere og mere cylindrisk udboring end dette. Den har almindeligvis tre (mere sjældent fire) ventiler. Lyden dannes, når musikeren blæser luft ind med lukkede læber via mundstykket, hvorved luftvibrationerne forplanter sig som lyd i instrumentets indre.

Det har en blød og dyb klang og bruges i fx brass bands og harmoniorkestre. Baritonen er stemt i b og har en klingende ambitus, der rækker fra E til b. Dens stemme kan enten noteres i f- eller g-nøgle.

Blandt de musikere, der er kendt for at have spillet baritone, er Simone Mantia, Leonard Falcone, Helen Harrelson, og Katrina Marzella.

Referencer 

Messingblæseinstrumenter
Erik Pontoppidan

Erik Pontoppidan henviser til flere personer med samme navn:

 Erik Pontoppidan den ældre, (1616-1678) – biskop i Trondhjem.
 Erik Pontoppidan den yngre (1698-1764) – biskop i Bergen og historiker.
 Erik Pontoppidan (læge) (1847-1919) – dansk venerolog.
Torre Mapfre

Torre Mapfre er en skyskraber ved Port Olímpic, ved stranden i bydelen Barceloneta i Barcelona. Den har fået sit navn efter forsikringsselskabet Mapfre. Bygningen er tegnet af Iñigo Ortiz og Enrique de León.

Torre Mapfre ligger ved siden af en anden skyskraper, Hotel Arts, og de er begge 154 meter høje. Det er de to højeste bygninger i Barcelona, og de er blevet et vartegn for byen.

I modsætning til Hotel Arts benyttes Torre Mapfre af flere forskellige virksomheder. Store dele af bygningen er kontorlokaler for Mapfre, men også andre firmaer har lokaler i den. Blandt disse er URSSA, Oriol Bohigues, Necso, Uniland Cementera, Condal Grues, Otis España, Texsa, DORLET, Europerfil, DiamondCluster International og SAP España.

Se også 
Hotel Arts, skyskraberen ved siden av Torre Mapfre.
Torre Agbar, Barcelonas tredje skyskraber.

Eksterne henvisninger 

Information om bygningen hos Emporis

Barcelona
Skyskrabere i Spanien
Grand River (Michigan)

Grand River er en flod i den amerikanske delastat Michigan. Den er delstatens længste flod, og er 420 kilometer lang. Flodens udløb er i Lake Michigan. Store byer langs floden er Jackson, Lansing, Grand Rapids og Grand Haven.

Grand Rivers afvandingsareal er på 14.431 km², og vandføringen er på 108 m³/s. Grand Rivers sidefloder er Red Cedar River, Looking Glass River, Maple River, Flat River, Thornapple River og Rogue River.

Der udøves sportsfiskeri efter laks og ørred i Grand River.

Vandløb i Michigan
Teatret ved Ringvejen

Teateret ved Ringvejen er en dansk satire tv-serie, der kørte på DR2 i 2006. Serien handler om et kommunalt amatørbørneteater i Hvidovre, der kæmper med stress, dårlig økonomi og interne intriger under opsætningen af Dyrene i Hakkebakkeskoven. Manuskriptet til serien blev skrevet af Rune Tolsgaard og Esben Pretzmann (kendt fra Drengene fra Angora) og instrueret af Tolsgaard.

Handling 
I serien følger vi blandt andre teaterlederen Steffen (Uffe Rørbæk) og hans kamp for at få teaterets noget skrantende økonomi til at hænge sammen. Dette bliver ikke lettere da den nye mand i Kommunens kultur- og fritidsforvaltning ikke, som sin forgænger, er indstillet på at blive ved med at poste penge i teateret.

Vi følger også instruktøren Bo (Niels-Martin Eriksen), der gik ned med stress i sidste sæson under opsætningen af Folk og røvere i Kardemomme by. Med psykologhjælp i bagagen er han tilbage, men kæmper stadig for at komme til at fungere i rollen som instruktør.

Teaterets teknikstab kæmper også for at få tingene til at fungere. Teaterets teknikansvarlige, Carsten (Søren Malling), har haft et problem med et lysloft, der ikke var blevet sat ordentlig fast og derfor rev sig løs under en forestilling og røg ned i hovedet på de børn, der overværede forestillingen. På den baggrund er der blevet hentet forstærkning ind, i form af den nyuddannede kvindelige teknikassistent, Anja, hvilket bestemt ikke huer teknikchefen.

Medvirkende

Folk på teatret 
 Jack Gammelgaard - Dan Nielsen 
 Maibritt - Helle Dolleris 
 Steffen Højbjerg - Uffe Rørbæk
 Nis - Jesper Rofelt 
 Bo Sørensen - Niels-Martin Eriksen
 Carsten - Søren Malling
 Anja - Christine Exner
 Brian - Hjalte Flagstad 
 Bodil Vamdrup - Lene Poulsen
 Michael Skov - Lars Torpp Thomsen

Andre medvirkende 
 Erling - Bent Kaiser 
 Kent Pedersen - Rune Tolsgaard 
 Derek Johnston - Esben Pretzmann 
 René Falk  - Simon Kvamm 
 Jan Dahl - Kasper Eistrup 
 Margrethe - Karin Flensborg

Eksterne henvisninger 
 Den Officiele Hjemmeside

DR-serier
Komedieserier fra Danmark
Danske tv-serier fra 2000'erne
Satire
Syngman Rhee

Syngman Rhee, (hanja:李承晩, hangul 이승만, født 26. marts 1875 i Hwanghae-provinsen, død 19. juli 1965 i Honolulu, Hawaii, USA). Syngman Rhee var Sydkoreas første præsident og leder af landet under Koreakrigen. 

Syngman Rhee stammede fra en gammel aristokratisk familie og kom tidligt med i kampen mod de japanske magthavere. Han blev arresteret i 1897 under en demonstration og blev først løsladt i 1904. Han rejste da til USA og fik der en Ph.d. fra Princeton University. Han blev i denne periode mere vestligt orienteret og gik bl.a. over til at skrive sit navn med familienavnet sidst, som det gøres i vesten.

I 1910 vendte han tilbage til Korea, som samme år blev formelt annekteret af Japan. Hans politiske aktiviteter vakte de japanske magthaveres mishag, og allerede i 1912 rejste han til Kina. I 1919 blev han præsident for eksilregeringen der, men afsattes efter seks år, angiveligt på grund af misbrug af stillingen.

Efter at Korea var blevet befriet i 1945, returnerede han til Seoul, eftersom han havde gode kontakter med De Allierede. Han blev valgt som Sydkoreas første præsident 10. maj 1948 og beklædte denne stilling under Koreakrigen. Den 3. maj 1960 måtte han træde tilbage og forlade landet efter store folkelige demonstrationer og protester mod ham efter et tvivlsomt valg. Han døde fem år senere i eksil på Hawaii.

Referencer

Eksterne henvisninger 

 Biografi på engelsk 

Sydkoreas præsidenter
Sydkoreas premierministre
Antikommunister fra Sydkorea
Bibelsk arkæologi

Bibelsk arkæologi er arkæologisk gren som refererer til den hebraiske bibel og Det Nye Testamente, og specifikt behandler et geografisk afgrænset område i Mellemøsten, fra Egypten i vest til Irak i øst. Som videnskab havde bibelsk arkæologi sin blomstringstid i første halvdel af det 20'ende århundrede, med William F. Albright som ledende figur. Han havde stor indflydelse på studiet af Bibelen, og på evangelikal teologi, og slog fast at arkæologien kunne bidrage til fortåelsen af Det Gamle Testamente og underbygge historiciteten af dele af den biebelske beretning omkring patriakerne, udvandringen og besættelsen af Kana'an.

Siden har synet på den bibelske arkæologi ændret sig til nærmere at være en antropologisk disciplin i modsætning til en tidligere historisk orienteret forskning. Det har dog ikke forhindret at der stadig foregår udgravninger i regionen som influeres af Albrights paradigme, og som især finansieret af amerikanske menigheder.

Historie

Før 1914 
Den såkaldte bibelske arkæologi tog form efter en udgivelse af den amerikanske professor, Edward Robinsons (1794-1863) rejsebeskrivelser fra Palæstina, som indholdt hans forskning fra Mellemøsten i tre bind.

Senere kom Charles Warren med en ekspedition til Palæstina, og udmærkede sig ved sit arbejde omkring tempelbjerget i Jerusalem, hvor han fandt fundamentet af Herodes' tempel. Han fandt israelittiske inskriptioner på krukker og vandskakter i Davidsbyen.

 1898-1900: Frederick Jones Bliss og R. A. Macalister udgravede fire store udgravninger i det frugtbae lavland mellem kysten og de centrale bjerge ned gennem Israel. Det var: Tell es-Safi (sandsynligvis det bibelske Gat); Tell Zakariya (sandsynligvis det bibelske Azekah); Tell ej-Judeideh (muligvis det bibelske Moresheth-Gath eller Libnah) og Tell Sandahannah (muligvis det bibelske Mareshah).
 1902-1909: Macalister ugravede Gezer, hvor den ældste hebraiske inskription er fundet, Gezer-kalenderen
 1902-1904: Ernest Sellin udgravede Taanach
 1903-1905: Gottlieb Schumacher udgravede Megiddo
 1905-1907: Herman Kohl, Ernest Sellin, og Carl Watzinger studerede gamle synagoger i Galilæa
 1907-1909: Ernest Sellin og Carl Watzinger udgravede Sikem
 1908-1911: David Gordon Lyon, Clarence S. Fisher, and George A. Reisner udgravede Samaria
 1911-1913: Duncan Mackenzie udgravede Beth Shemesh

1914-1945

1945-1967

Efter 1967

Bibelsk bekræftede fund 
 Gibeon dam (ved el-Jib)
 Hizkijas tunnel under Jerusalem
 Jerikos mure.
 Sankeribs belejringsrampe ved Lakish
 Siloam dam (udgravet i 2004)
 Før-herodianske tempelmure, på tempelpladsen i Jerusalem. Dermed enten rester fra Ezra og Nehemias eller fra før eksilet i Babylon.
 Det Andet Tempel, bygget af Herodes den Store, og som bl.a. ses ved Grædemuren i Jerusalem.
 Templet i Sikem som referer til Dommerbogen, kapitel 9.
 Bymuren og byport i Gezer. Verificering kommer fra hebraiske inskriptioner indgraveret på klippestykker, nogle hundrede meter fra tellen.

Noter

Ekstern henvisning 

Bibelen
Arkæologi
Skærmopløsninger

En skærm bruger pixels til at gengive skærmbilledet. Skærmopløsningen angives som det totale antal pixels skærmen har i bredden gange det totale antal pixels i højden.

Oversigt over skærmopløsning hos computerbrugere 
Dette er resultatet af en undersøgelse lavet af Steam i marts 2010.

Komplet oversigt over skærmopløsninger

Noter

Se også 
 Bitmap

Billedbehandling
Fotografi
Siloams dam

Siloam dam er en arkæologisk udgravning i den sydlige ende af Davidsbyen i det nuværende Jerusalem, på den sydlige skråning, Ofel. Dammen modtog vand fra Gihonkilden, som udspringer uden for Jerusalems bymur. Den blev, og bliver stadig, ført af Hizkijas tunnel (ca. 700 f.Kr.), som dateres til mellemste bronzealder, under bjerget og ind til dammen.

Eksterne henvisninger 

Israels geografi
Bibelske steder
Christian Samuel Weiss

Christian Samuel Weiss (26. februar 1780 – 1. oktober 1856) var en tysk mineralog født og opvokset i Leipzig. Som 16-årig begyndte Weiss på medicinstudet ved universitetet i Leipzig, men mistede hurtigt interessen til fordel for kemi, fysik og matematik. Efter modtagelsen af sin universitetsgrad i fysik arbejdede han som underviser i Leipzig fra 1803 til 1808, hvorefter han blev udnævnt til professor i fysik.

I 1810 blev Weiss, som så mange andre på den tid, givet et favorabelt tilbud fra Universitetet i Berlin, som tilbød både en titel som professor i mineralogi, inspektør af den kongelige mineralsamling og en fremtrædende stilling i ledelsen af mineindustrien. Skiftet gav ham også mulighed for at arbejde sammen med sin gamle vejleder og livslange ven Abraham Gottlob Werner. Weiss døde under en ferie i den bøhmiske by Eger (i dag Cheb), hvor hans grav kan findes i dag. 

Weiss er anerkendt for sine fremskridt inden for moderne krystallografi, og dettes indflydelse på matematikken. Han skabte et klassifikationssystem til krystaller, baseret på deres synlige udvendige symmetri. Weiss opdelte krystaller i forskellige krystalsystemer, som f.eks. orthorhombic, isometric, tetragonal et al.

Eksterne henvisninger 

 jubilæums skrift af Universitet i Leipzig, ved 150 året for Weiss død 
 Artikel fra Berlinische Monatsschrift 

Mineraloger fra Tyskland
Krystallografer
Videnskabsfolk fra Tyskland
Ansatte ved Leipzigs Universitet
Medlemmer af Videnskabernes Selskab
Personer fra Leipzig
Worland

Worland er en amerikansk by og administrativt centrum for det amerikanske county Washakie County i staten Wyoming. I 2005 havde byen et indbyggertal på .

Ekstern henvisning
Worlands hjemmeside (engelsk)

Byer i Wyoming
Luis Aragonés

José Luis Aragonés Suárez, bedre kendt som Luis Aragonés (28. juli 1938, Hortaleza, Madrid - 1. februar 2014) var en spansk fodboldspiller og tidligere træner for det spanske herrelandshold i fodbold. Han havde kælenavnet El Sabio de Hortaleza (Vismanden fra Hortaleza).

Klubber som spiller 
 1957-1958: Getafe CF
 1958-1960: Real Madrid
 1960-1961: Real Oviedo
 1961-1964: Real Betis
 1964-1974: Atletico Madrid

Klubber som træner 
 1974-1980: Atletico Madrid
 1981-1982: Real Betis
 1982-1987: Atletico Madrid
 1987-1988: FC Barcelona
 1990-1991: RCD Espanyol
 1991-1993: Atletico Madrid
 1993-1995: Sevilla FC
 1995-1997: Valencia CF
 1997-1998: Real Betis
 1999-2000: Real Oviedo
 2000-2001: RCD Mallorca
 2001-2003: Atletico Madrid
 2003-2004: RCD Mallorca
 2004-2008 Spaniens fodboldlandshold
 2008- : Fenerbahçe SK

Hæder som spiller 
 Atletico Madrid
La Liga mesterskabet: 1965/1966, 1969/1970, 1972/1973
Copa del Rey: 1966, 1972

Hæder som træner 
 Atletico Madrid
Intercontinental Cup:1974
La Liga:1977
Copa del Rey:1976, 1985 ,1993
Spanske Super Cup:1985
 FC Barcelona
Copa del Rey:1987
 Spaniens fodboldlandshold
EM:2008

Eksterne henvisninger

Referencer 

Fodboldtrænere fra Spanien
Fodboldspillere fra Spanien
Trænere for Spaniens fodboldlandshold
Fodboldspillere fra Getafe CF
Fodboldspillere fra Real Oviedo
Fodboldspillere fra Real Madrid CF
Fodboldspillere fra Real Betis
Fodboldspillere fra Atlético Madrid
Fodboldspillere fra Recreativo de Huelva
Fodboldtrænere fra Valencia CF
Madhya Pradesh

Madhya Pradesh er en delstat i Indien.

Hovedstaden er Bhopal. Hovedsproget er hindi. Vigtige byer er Gwalior, Indore og Ujjain. Khajuraho, kendt for erotiske skulpturer i dens hinduiske og jain templer, er en af UNESCOs verdensarvområder.

Madhya Pradesh blev sammensat af flere forskellige provinser og små fyrstedømme efter Indiens uafhængighed – navnet betyder "Midterprovins". Chhattisgarh blev udskilt som selvstændig delstat i 2000.

Eksterne links 

Delstater i Indien
Uttarakhand

Uttarakhand er en indisk delstat i Vesthimalaya.

Den største by og provisionale hovedstad er Dehradun. Pahari, punjabi og hindi er de vigtigste sprog. Befolkningen er 85% hindu.

Den hellige flod Ganges finder sit udspring i Uttarakhand, og der er pilgrimsfærd til flere steder, deriblandt byen Haridwar.

Området kom under britisk kontrol efter den Britisk-nepalesiske krig af 1814-16. Det blev indlemmet i den store delstat Uttar Pradesh efter Indiens uafhængighed, men langvarende agitation ledte til afsplittelse som delstaten "Uttaranchal". Navnet blev skiftet til det nuværende "Uttarakhand" i 2007.

Turisme er vigtig i den bjergrige provins. Indiens ældste nationalpark, Jim Corbett National Park (1936), findes i Uttarkhand.

Delstater i Indien
Dadra og Nagar Haveli

Dadra og Nagar Haveli er et unionsterritorium i Indien.

Nagar Haveli ligger på grænsen mellem Gujarat og Maharashtra; Dadra er en enklave i Gujarat.

Indien overtog den portugisiske koloni i 1954. 

Delstater i Indien
Amartya Sen

Amartya Kumar Sen ( Ômorto Kumar Shen) (født 3. november 1933) er indisk økonom, filosof og vinder af Nobelprisen i økonomi i 1998 på baggrund af sit arbejde inden for velfærdsøkonomi.

Stiglitz-Sen-Fitoussi-kommissionen 

I 2008-09 var Amartya Sen en af hovedmændene i "Kommissionen om måling af økonomisk vækst og sociale fremskridt", også kendt som Stiglitz-Sen-Fitoussi-kommissionen. Kommissionens opgave var at udvikle et grundlag for en bredere og mere præcis måling af livskvalitet end BNP. Kommissionens slutrapport har siden ført til udarbejdelsen af sådanne officielle livskvalitetsmålinger i bl.a. Storbritannien og Italien.

Kilder

Eksterne henvisninger 
 Nobelstiftelsens side om Amartya Sen

Økonomer fra Indien
Nobelprismodtagere fra Indien
Nobelprismodtagere i økonomi
Filosoffer fra Indien
Personer fra Birbhum
Manmohan Singh

Manmohan Singh (født 26. december 1932 i nuværende Pakistan) er en indisk økonom og politiker, der var Indiens premierminister fra 2004 til 2014. Manmohan Singh er medlem af det Indiske Kongresparti og var Indiens første premierminister af sikh herkomst. 

Singh var finansminister i 1991-96 under premierminister Narasimha Rao, og i denne periode gennemførte Manmohan Singh som finansminister en række økonomiske reformer, der liberaliserede den hidtidige stærkt protektionektiske indiske økonomi. Indien led på dette tidspunkt af et stort betalingsbalanceunderskud, men reformernes støtte til indiske investeringer i den indiske industri og it-sektor resulterede i at Indiens økonomiske vækstrater efterfølgende var blandt de højeste i verden.

Eksterne henvisninger 

 Officielt website

Indiens premierministre
Politikere fra Indien
Æresdoktorer ved University of Cambridge
Æresdoktorer ved University of Oxford